### Resume

Klima-, Natur- og Miljøudvalget har på udvalgets møder i januar, februar og primo marts drøftet forslag til principper og vision for fremtidens affalds- og ressourceområde samt overordnet proces og projektorganisering frem mod en selskabsgørelse af affalds- og ressourceområdet. På denne baggrund fremlægges forslag til vision, principper, proces og organisering til endelig godkendelse.

### Sagsfremstilling

Baggrund:

På baggrund af at Landsskatteretten den 21. oktober 2020 fastslår, at kommuner ikke må opkræve moms på affaldsgebyrer indgås en politisk aftale den 30. august 2022, hvor der skal ske en selskabsgørelse af kommunernes levering af affaldsydelser. Aftalen skal sikre, at kommunernes levering af affaldsydelser igen bliver momspligtige således, der ikke opstår konkurrenceforvridning mellem privat og kommunal opgaveløsning og samtidig imødegås, at momsindtægter atter tilgår statskassen.

Den lovgivningsmæssige proces:

Energistyrelsen bruger det meste af 2023 på analyser, hvorefter følgende proces forventes:

* Ultimo 2023: Lovgrundlag forventes i høring
* Primo 2024: Fremsættelse af lovforslag
* 1. juli 2024: Forventet ikrafttrædelse af loven

Der forventes en overgangsperiode frem mod, at den egentlige selskabsgørelse skal være gældende og trådt i kraft. På nuværende tidspunkt er overgangsperioden ikke nærmere fastlagt, men det forventes, at kommunerne senest 1. januar 2026 skal have selskabsgjort de kommunale driftsopgaver vedrørende bl.a. indsamling og drift af genbrugspladser.

Processen:

Affalds- og ressourceområdet i Vejle Kommune har gennem mere end tre årtier været kendetegnet ved politisk fokus, ambitioner, visioner og udsyn, som senest er tydeliggjort med indvielsen af RCV. Borgerne i Vejle Kommune har været med på denne rejse, har taget den øgede sortering til sig, og mange er i dag optaget af at understøtte den grønne omstilling gennem hverdagshandlinger og øget genbrug og genanvendelse.

Processen frem mod en selskabsgørelse af affalds- og ressourceområdet er i udvalget derfor startet med at sætte en retning for fremtidens affalds- og ressourceområde gennem politiske principper og vision, som skal være retningsgivende for området - også efter en selskabsgørelse. Når den politiske retning er sat påbegyndes nærmere drøftelser om konkrete løsningsmodeller i forhold til selskabsgørelsen.

Den samlede overordnede proces frem mod den egentlige selskabsgørelse foreslås at følge nedenstående fasemodel.

![](data:image/png;base64...)

Figur 1. Forslag til overordnet fasemodel frem mod selskabsgørelse.

Freja Laursen og forslag til overordnet proces i 2023 fremgår af vedlagte bilag.

Principper og vision:

I udvalgets arbejde med de politiske principper, som rammesætter hvad fremtidens affalds- og ressourceområde skal være kendetegnet ved, er der taget udgangspunkt i tre perspektiver:

* Borgere, virksomheder og samarbejdspartnere
* Selskabet (varetager drift)
* Vejle Kommune (ejer)

Principperne og visionen tager afsæt i byrådets vision, [adresse] og [adresse] og Ressourceplan. Forslag til principper og vision fremgår af bilaget.

Organisering:

En lang række spørgsmål skal i løbet af processen stilles og overvejelser gøres politisk, strategisk, juridisk, organisatorisk, økonomisk, forretningsmæssigt og processuelt. Derfor foreslås en organisering af projektet, hvor der som supplement til de politiske udvalgsmøder kan ske en yderligere politisk inddragelse. Forslag til organisering fremgår af bilaget.

På Byrådets temamøde den 8. marts 2023 blev der orienteret om baggrund og status for selskabsgørelse af kommunernes levering af affaldsydelser, herunder den forventede lovgivningsmæssige proces. Yderligere blev Byrådet præsenteret for forslag til den overordnede proces i Vejle Kommune med blandt andet forslag til principper og projektorganisering, som fremgår af bilaget.

### Klima og resiliensvurdering

Politisk har Vejle Kommune sat den klimamæssige dagsorden højt og har haft store ambitioner gennem mere end tre årtier. Vejle Kommune har derfor også været blandt de fremmeste på området. Selskabsgørelse af området har stor betydning for den fremadrettede drift og den videre udvikling af området, herunder ambitionsniveauet for direkte genbrug, genanvendelse, den cirkulære økonomi, borger- og virksomhedsinddragelse, som i sidste ende spiller ind på klimaaftrykket og [adresse] bidrag til at leve op til de fælleseuropæiske og nationale målsætninger samt [adresse] egen klimaplan.

### Sagens videre forløb

Sagen skal behandles i Økonomiudvalget og Byrådet.

### Historik

Teknik- og Miljødirektøren indstiller, 27. marts 2023, pkt. 61:

at udvalget over for Økonomiudvalget og Byrådet anbefaler, at forslag til vision, principper, overordnet proces og projektorganisering godkendes.

Beslutning fra Klima, Natur- og Miljøudvalget, 27. marts 2023, pkt. 61:

Anbefalet.

Beslutning fra Økonomiudvalget, 17. april 2023, pkt. 98:

Anbefales.

### Beslutning

Godkendt.

Fraværende: Zacharias Jepsen. I stedet mødte Elias Østergaard.